I Z V J E Š T A J

sa Državnog radnog sastanka o ''istragama i presudama slučajeva koji se tiču stranih terorističkih boraca (FTF) u Jugoistočnoj Evropi''

u Sarajevu, 06. – 07. septembar 2017.godine

 U dane 06. - 07. septembar 2017.godine u prostorijama Centra za edukaciju sudija i tužilaca Federacije BiH u Sarajevu je održana dvodnevna Nacinalna radionica za Bosnu i Hercegovinu na temu: ''Istrage i sudsko odlučivanje u predmetima koji se odnose na terorizam i strane terorističke borce (FTF) u Jugoistočnoj Evropi, koja je organizovana od strane odjela Kancelarije UN za borbu protiv terorizma (UNODC), za policijske službenike bezbjedonosnih agencija u BiH i tužioce.

 Radni sastanak je otvorila gdja **Courtney Kline**, službenik Ambasade SAD u BiH.

 U uvodnoj sesiji prisutnima se obratio gdin **Tomislav Čavić**, Direktor Centra za edukaciju sudija i javnih tužilaca u Republici Srpskoj, koji se zahvalio partnerima iz Kancelarije UN u BiH na podršci i saradnji u realizaciji ovog značajnog projekta i tom prilikom istakao značaj teme ove radionice, kao i ozbiljnost prijetnje koji strani teroristički borci predstavljaju za svaku državu i društvo u cjelini i potrebi intenziviranja mjera i konkretnih akcija u borbi protiv međunarodnog terorizma, kao i potrebi stručnog i kvalitetnog osposobljavanja policijskih službenika iz policijskih agencija, kao i tužilaca i sudija, koji se pravovremeno i na adekvatan način mogu suprostaviti izvršiocima i spriječiti izvršenje ovih krivičnih dijela.

Tomislav Čavić je ovom prilikom posebno naglasio da Visoki suudski i tužilački savjet BiH daje punu podršku osposobljavanju policijskih i pravosudnih kadrova u BiH za borbu i za suzbijanje ove vrste krivičnih dijela, očekujući da će se na tom planu postići zadovoljavajući rezultati.

 Izlagači na ovom radnom sastanku su bili stručnjaci za borbu protiv terorizma gdin Joaquin Zuckerberg – programski službenik u Odjeljenju za prevenciju terorizma (UNODC), gdin Erik Larsen - pravni savjetnik Ambasade SAD u Crnoj Gori, gdin Almir Maljević – profesor na Fakultetu kriminalističkih nauka Univerziteta u Sarajevu, gdin Sean Griffin i gdin Simon David Goddard – policijski stručnjaci Europola i Interpola iz Velike Britanije, sa velikim iskustvom u borbi protiv terorizma, finansiranja terorizma i stranih terorističkih boraca.

 Cilj ove radionice je jačanje domaćih institucija čiji je domen rada suprostavljanje i vođenje istraga za ovu vrstu krivičnih dijela, kroz organizovanje foruma za predstavljanje i diskusiju o praktičnim aspektima vezanim za djelotvorno vođenje istraga, krivično gonjenje i vođenje sudskih postupaka za krivična djela terorizma, sa posebnim naglaskom na strane terorističke borce u Jugoistočnoj Evropi.